Karveliniai paukščiai
Karveliniai paukščiai (Columbiformes) – paukščių (Aves) būrys. Nedideli, vidutinio dydžio ir dideli paukščiai, turintys trumpas kojas, mažą galvą ir išsipūtusią krūtinę. Gyvena sausumoje, gerai vaikšto ir net bėgioja. Skrenda vikriai. Pagrindinis jų maisto racionas – sėklos, uogos. Skirtingai nei kiti paukščiai, geria įkišę snapą į vandenį jo neištraukdami, kol atsigeria. Monogamai. Jauniklius globoja abu porelės nariai.